מרבית האנשים מגיעים לירכא למטרת חווית קניות ייחודית ומרוכזת.
אך אתם לא חייבים להיות "רוב האנשים"!
פרגנו לעצמכם גיחה למסלול הטיול הקסום הזה שנמצא ממש כאן – מתחת לאף. חוויה משלימה ומושלמת לפתוח או לסגור יום קניות או סתם כך , להעביר שבת בכיף בטבע הקסום של הגליל.
דקות ספורות של נסיעה מכפר ג'וליס, בכל סוג רכב, יובילו אתכם למסלול טיול קליל וקסום שטומן בחובו את אחד מסיפורי היווסדותה של הדת הדרוזית והתפתחותה בגליל!
תחילת המסלול. כאשר "תצאו אל האור" תתגלה לעינכם שמורת טבע מרהיבה ביופיה ,משופעת בצמחיה ירוקה , פריחה וציוץ ציפורים.
בהמשך ההליכה תגיעו למערת המתבודד. זוהי מערה קראסטית/ מערת נטיפים- עשויה מאבן גיר אשר חלחול המים יצר בה את התופעה של זקיפים ונטיפים ואת צורתה ומיקומה היחודי.
מערך של סולמות אנכיים ,בטוחים לטיפוס, יזמינו אתכם לטפס לגובה של 15 מטרים אל פתח המערה. עכשיו מה שנשאר לכם להתבונן על תקרת המערה ולהתבונן בחלחול המיים ויצירת הנטיפים – כמובן שחל איסור לגעת בנטיפים – אנא כבדו את הטבע ואת פלאיו! . שבו בקצה המנהרה וצפו אל הנוף המרהיב של שמורת נחל יצהר !
ניתן להמשיך את המסלול במעלה השביל לעבר הישוב פלך או לחזור על עקבותיכם עד הפעם הבאה !
השנה היא 1704. לפני כ300 שנה. בכפר ירכא גדל ילד בשם עלי פארס. אימו של עלי הולכת לעולמה בטרם עת ואביו, מתחתן עם אישה אחרת. כאשר אדם נושא אישה שניה, היא נקראת – ח'אלתי / דודתי- במטרה לתת לה את הכבוד והקירבה של הכנסתה לחיק המשפחה למרות שנכנסה אליה מן החוץ. למרות התואר מקרב הלבבות, עלי מתקשה להשתלב בחיק המשפחה החדשה של אביו. מתחילים מאבקי כח וריבים עם האחים החדשים שמצטרפים למשפחה ועלי פארס מחליט לנטוש את בית אביו וצועד לכיוון ג'וליס והולך בשבילים שכיום הם שבילי נחל יצהר בו אנו מטיילים. הנחל נקרא בפי המקומיים גם – ואדי סמאכ/ נחל הדגים בשל מאובני דגים שנמצאו בו. עלי מגיע לואדי ומוצא בו את המערה אשר נמצאת על צוק בגובה של כ15 מטרים מעל הקרקע. הוא חוצב לו דרך בסלע ובתושיה ואנרגיה של נער מרדן, מצליח לטפס בתנאי השטח הקשים ומתמקם במערה בה הוא מוצא מחסה ומשתקע בה מספר שבועות.
באותם ימים מתגוררת בכפר ג'וליס משפחה מיוחדת – משפחת טריף ,אשר שומעת את הסיפור על הנער שגלה ממשפחתו בעקבות סכסוך .המשפחה מחליטה לצאת לחפש אחרי עלי ולהשיבו לחברה. הם מגיעים למערה ומשכנעים אותו לחזור עימם לכפר. לאחר חזרתו, ברבות הימים , מקבל עלי פארס פיקוד על הכפר ועל העדה והופך לפוסק ההלכה המוביל ולמשורר הידוע בחכמתו בחברה הדרוזית. מספרים על פוסק הלכה צנוע וטוב שעזר להרבה אנשים.
שייח עלי פארס נפטר בגיל חמישים וניתן לבקר בקברו אשר בכפר ג'וליס אשר הינו מוקד עליה לרגל עד היום הזה. מאז מותו ועד עצם היום הזה , משפחת טריף, אותה המשפחה שהחזירה את עלי לכפר, היא הפוסקת מבחינה דתית ואתנית.
העכנאי אשר פורח בעיצומו של אביב הוא צמח עשבוני חד-שנתי לביד ומאפיר, מכוסה כולו זיפים. הוא מתנשא לגובה של עד 50 ס"מ.
סוד קטן על העכנאי- חלקי הפרח הורודים מספרים לנו שהחרקים עדיין לא האביקו את הפרח. ברגע שהם יעשו זאת יהפכו הפרחים לסגולים!.